《旌表陈节妇古意》
宋代·何梦桂

庭隅堕缺月，慈乌惊夜啼。
哀啼心独苦，抱雏耿孤栖。
孤栖不自恤，怀人在中闺。
嫠纬织不成，抚杼羌憯凄。
{上艹下迅去辶}{上艹下迅去辶}守孤儿，覆额发未齐。
矢心负螟蠃，两手各持携。
廪粟不自富，岁以粒遗黎。
大火化劫运，终然完白圭。
邅回蹇吾道，三纲坠涂泥。
须眉众妇女，愧死一寡妻。
徽名表贞节，乐队彩生门题。
斲雪灵山山，濯清沙溪溪。
三唱卫柏舟，天横斗柄低。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。